Gro Holm (forfatter)

Gro Holm (født Prestegård 5. oktober 1878 i Odda, død 25. august 1949) var en norsk forfatter, særlig kjent for sine skildringer av bondekoner på vestlandsgårder.Gro Holm i Norsk biografisk leksikon, med utfyllende litteraturoversikterOlav A. Loen. Bygda gav diktarsyn. Rune forlag, 1970 (ebok)

Hun vokste opp på et småbruk i Odda i Hardanger. Da industriutbyggingen tok til, solgte moren deler av gården. Fabrikkanlegget som skulle bli Odda Smelteverk ble bygd opp fra 1906. Med industrien kom også ingeniøren Olav Holm til Odda for å være med på utbyggingen. De giftet seg i 1908, og bodde både i Paris, Berlin og Sverige.

Gro Holm skildret det fremvoksende industrisamfunnet og endringene i bondesamfunnet, med et særlig blikk på kvinnenes situasjon. Størst utbredelse har trilogien om Brita Løstøl fått, som skildrer gården og menneskene gjennom blodslit, utskifting, utvandringstida, industrialisering og voksende turisme.

Gro Holm skrev på både nynorsk og bokmål. Romanene De hvite kull (1936) og Takk så var det ikke mer (1937) er på bokmål, mens de fem andre romanene hun skrev, er på nynorsk.  

 Bibliografi 
 Løstølsfolket (Sut, Odelsjord og Kår, 1932–34), romantrilogi om Brita Løstøl
 De hvite kull (1936), roman om industriutbygginga i Odda. 
 Takk så var det ikke mer (1937) Om hushjelpene i striden om den nye hushjelploven. 
 Hjelpelaus (1946), roman om bondekona Marta Rødna
 Monsens hotell (1948), satire om turisttrafikk og skjenkerett
 Referanser 

Kategori:Norske romanforfattere
Kategori:Nynorskforfattere
Kategori:Personer fra Odda kommune
Kategori:Fødsler i 1878
Kategori:Dødsfall i 1949